32004L0059
L 120/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2004/59/ЕО НА КОМИСИЯТА
от 23 април 2004 година
за изменение на Директивa 90/642/ЕИО на Съвета относно максималните количества на остатъци от бромопропилат, установени от директивата
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди в и върху някои продукти от растителен произход, включително плодове и зеленчуци (1), и по-специално член 7 от нея,
като има предвид, че:
(1)
Регламент (ЕО) № 2076/2002 на Комисията от ноември 2002 г. относно удължаване на срока, посочен в член 8, параграф 2 от Директива 91/414/ЕИО на Съвета и относно невключването на някои активни вещества в приложение I към тази директива, както и относно отнемането на разрешения за продукти за растителна защита, съдържащи тези вещества (2), позволява на някои държави-членки да запазят до 30 юни 2007 г. валидността на разрешителните за продукти за растителна защита, които съдържат определени вещества, за които е предвидено да не бъдат включени в приложение I към Директива 91/414/ЕИО на Съвета (3).
(2)
Максималните допустими граници на остатъчните вещества (МДГОВ) отразяват употребата на минимални количества пестициди за постигането на ефективна защита на растенията, прилагани така, че количеството на остатъчните вещества е възможно най-малкото и приемливо от гледна точка на токсичния им ефект, и по-специално по отношение на определената допустима дневна доза на прием.
(3)
МДГОВ се определят на долния праг на аналитичното им определяне, при който разрешената употреба на препарати за растителна защита не води до равнища на остатъчните вещества от пестициди върху или в хранителния продукт, които е възможно да бъдат отчетени; или при който няма разрешена употреба; или при който, разрешената от държавите-членки употреба, не е подкрепена от необходимите данни; или при който, употребата в трети страни, която води до остатъчни вещества в или върху хранителни продукти, които могат да попаднат на пазара на Общността, не е подкрепена с подобни необходими данни.
(4)
МДГОВ за пестициди следва постоянно да бъдат актуализирани. Те могат да бъдат променяни, с цел да бъдат съобразени с някои нови видове употреба, нова информация и данни.
(5)
В Комисията е постъпила информация за съществени видове употреба на бромопропилат в рамките на Директива 91/414/ЕИО. Тази информация е достатъчна основа, за да се направи оценка за приема на този препарат от европейските потребители.
(6)
Разрешенията за употребата на бромопропилат следва да бъдат оттеглени най-късно до 31 юли 2007 г. Като се има предвид времето, което е необходимо, за да могат остатъците от бромопропилат да излязат от хранителната верига, уместно е временните МДГОВ, свързани с тези видове съществена употреба, да бъдат преразгледани най-късно до 31 декември 2008 г.
(7)
Направена е оценка за излагането на потребителите, в продължение на целия им живот, на въздействието на бромопропилат чрез хранителни продукти, които могат да съдържат остатъчни вещества от този пестицид. Изчислено е, че така изменените стойности на МДГОВ ще гарантират да не бъде превишен допустимия дневен прием.
(8)
Направена е оценка за крайното излагане на потребителите на въздействието на бромопропилат чрез всеки от хранителните продукти, които могат да съдържат остатъчни вещества от този пестицид. Изчислено е, че така изменените стойности на МДГОВ ще гарантират да не бъде превишавана крайната референтна доза.
(9)
Поради това, уместно е да се направят изменения в максимално допустимите граници на остатъчните вещества от бромопропилат.
(10)
Директива 90/642/ЕИО следва да бъде изменена.
(11)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Максималните количества на остатъци от бромопропилат, които са изброени в приложение II към Директива 90/642/ЕИО се заменят с дадените в приложението към настоящата директива.
Член 2
1. Държавите-членки приемат и публикуват преди 24 октомври законовите, подзаконовите и административните разпоредби, необходими, за спазването на настоящата директива. Те незабавно съобщават на Комисията текста на тези разпоредби, както и таблицата за съответствията между разпоредбите и настоящата директива.
Те прилагат тези разпоредби считано най-късно от 25 октомври 2004 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официално им публикуване. Условията и реда на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 3
Настоящата директива влиза в сила от 20-ия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 23 април 2004 година.